Document ID: /roh_data/filtered/fineweb-2-filterrobots_roh.jsonl.gz/44926

Sco quai che Matthias Gotschy, il manader da finanzas dal hotel, ha ditg envers RTR, veglia il hotel Cube puspè avrir la sonda ils 30 da schaner, sche las circumstanzas laschian tiers quai. Enfin ussa n’è l’hotel betg anc stà avert quest enviern. Pertutgant il directori haja l’hotel en vista dus persunas che vegnian en dumonda da surpigliar il directori.
Quai che pertutgia l’ulteriur persunal ch’il hotel dovria, dettia quai avunda candidaturas per ina plazza en l’hotel. Ins vegnia era a porscher ina restauraziun, donn saja simplamain ch’ins na possia betg ospitar glieud che na dormia betg en l’hotel, uschia Gotschy. Gia avert è l’affar da sport Cube Active, nua ch’igl è pussaivel da prender a fit skis e scarsolas.